Mestna občina Nova Gorica na podlagi 51. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) in 13. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja naslednjo

# JAVNO ZBIRANJE PONUDB ZA PRODAJO LESA NA PANJU V K.O. 2306 ROŽNA DOLINA IN V K.O. 2297 ČEPOVAN

## Naziv in sedež organizatorja javnega zbiranja ponudb

Mestna občina Nova Gorica, Trg Edvarda Kardelja 1, 5000 Nova Gorica.

## Opis predmeta javnega zbiranja ponudb

Predmet prodaje je les na panju po sklopih:

1. Sklop 1 – Panovec: v k.o. 2306 Rožna Dolina na parcelah št. 398/1, 400, 406, 408 in 412/1. Za posek je Zavod za gozdove, OE Tolmin izdal odločbe št., 3408-01-2604-A067/25-1, št. 3408-01-2604-A068/25-1, št. 3408-01-2604-A069/25-1. Izdane so tudi 3 odločbe za gojitvena dela št. 3408-02-2604-B011/25-1, št. 3408-02-2604-B012/25-1 in št. 3408-02-2604-B013/25-1. Za spravilo lesa je potrebno dograditi omrežje gozdnih vlak, za kar je ZGS pripravil elaborat gozdnih vlak št. 01-34094-602/2025-2.
2. Sklop 2 – Male Vrše nad Čepovanom: v k.o.2297 Čepovan na parceli št. 897/25. Za posek je Zavod za gozdove, OE Tolmin izdal odločbi št. 3408-01-2607-A094/25-1 in št. 3408-01-2607-A095/25-1. Zaradi dograditve omrežja gozdnih vlak je Zavod za gozdove, OE Tolmin pripravil elaborat gozdnih vlak št. 01-34094-595/2025-2.

Točna razporeditev za posek izbranih dreves po drevesnih vrstah, debelinskih stopnjah in vrsti sečnje je razvidna v odločbah.

Z javnim zbiranjem ponudb se prodaja les na panju v izključni lasti Mestne občine Nova Gorica v količinah:

Sklop 1 – Panovec: 577,11 neto m³ z izklicno vrednostjo 1.395,00 EUR brez DDV.

Sklop 2 – Male Vrše nad Čepovanom: : 283,17 neto m³ z izklicno vrednostjo 5.933,00 EUR brez DDV.

Pri spravilu in odvozu lesa je potrebno upoštevati vsa določila odločb iz te točke, med drugim vzpostavitev gozdnega reda ter sanacijo poškodb v gozdu in na gozdnih prometnicah v skladu z odločbami. Vse stroške sečnje, spravila lesa, druge morebitne stroške potrebne za izvedbo sečnje in spravila lesa na panju ter stroške vzpostavitve gozdnega reda v skladu z odločbo nosi kupec.

Zaradi specifičnosti območja Panovec, v katerem so med drugim speljane zelo obiskane sprehajalne poti, po odločbah in izjavah krajevno pristojnega revirnega gozdarja veljajo posebne zahteve pri izvajanju sečnje in spravila lesa:

* redni oziroma sprotni odvoz gozdno lesnih sortimentov iz rampnih prostorov,
* zlaganje gozdno lesnih sortimentov ob gozdne prometnice, da ne ogrožajo obiskovalce gozda,
* dodatna pozornost, da ne pride do nesreč, zaradi velikega števila obiskovalcev gozda,
* vzpostavitve popolnega gozdnega reda v pasu 25 m od označenih sprehajalnih poti,
* sortimentna metoda, najdaljši sortimenti so lahko dolgi do 8 m,
* dnevno čiščenje in urejanje prehodnosti in prevoznosti gozdnih prometnic.

Sklop 1 - Panovec: Spravilo lesa in gojitvena dela po odločbah št. 3408-01-2604-A069/25-1, št. 3408-02-2604-B012/25-1 in št. 3408-02-2604-B013/25-1 je potrebno **opraviti najkasneje do 31.12.2025,**  posek in gojitvena dela po odločbah št. 3408-01-2604-A067/25-1, št. 3408-01-2604-A068/25-1, in št. 3408-02-2604-B011/25-1 pa **najkasneje do 31.3.2027**.

Sklop 2 – Male Vrše nad Čepovanom: Spravilo lesa po odločbah št. 3408-01-2607-A094/25-1 in št. 3408-01-2607-A095/25-1 je potrebno **opraviti najkasneje do** **31.3.2027.**

Odločbe so objavljene na [Mestna občina Nova Gorica](http://www.nova-gorica.si/).

## Vrsta pravnega posla

Z najugodnejšim ponudnikom bo prodajalec sklenil kupoprodajno pogodbo. Kupoprodajna pogodba mora biti sklenjena najkasneje v roku 15 dni po končanem zbiranju ponudb. Če najugodnejši ponudnik ne sklene pogodbe v navedenem roku, lahko organizator javnega zbiranja ponudb podaljša rok za sklenitev pogodbe, vendar ne za več kot 15 dni, ali pa zadrži njegovo varščino. Če najugodnejši ponudnik ne podpiše pogodbe niti v podaljšanem roku, prodajalec zadrži njegovo varščino.

Ponudba veže ponudnika 30 dni po oddaji ponudbe.

Zavezujoča pisna ponudba mora vsebovati:

* Osnovne podatke o ponudniku: naziv pravne osebe; naslov oz. sedež; davčno številko,
* Ime in priimek osebe pooblaščene za zastopanje pravne osebe,
* Ponujeno kupnino,
* Potrdilo o vplačani varščini,
* Elektronski naslov ponudnika,
* Podpis, žig.

## Izklicna cena

Izklicna cena za les na panju, ki je predmet te prodaje je:

Sklop 1: 1.395,00 EUR brez DDV

Sklop 2: 5.933,00 EUR brez DDV.

V ceno lesa so zajeti vsi stroški, ki nastanejo s pripravo, spravilom in ostalimi potrebnimi deli (kot na primer: izgradnja potrebnih gozdnih prometnic za izvedbo pogodbenih del, ureditev začasnega skladišča za izdelane gozdne sortimente ob kamionski poti, cestna zapora,…). Prodajalec ni v nobenem primeru dolžan poravnati kakršnih koli dodatnih stroškov.

## Način in rok plačila kupnine

Kupnina se plača v 15 dneh po podpisu pogodbe. Plačilo celotne kupnine v določenem roku je bistvena sestavina pravnega posla.

## Rok za oddajo ponudbe

Obravnavali bomo ponudbe, ki bodo prispelepravočasno, **do ponedeljka, 10.11.2025 do 9.00 ure, na naslov Mestne občine Nova Gorica, Trg Edvarda Kardelja 1, 5000 Nova Gorica**. Ponudba mora biti z obvezno oznako »Ponudba za nakup lesa na panju«. Na zadnji strani kuverte mora biti naveden naziv in naslov ponudnika. V kolikor bo med prejetimi ponudbami več enakih najugodnejših ponudb, bodo opravljena med njimi pogajanja o višini kupnine z namenom doseganja čim višje kupnine in izbran najugodnejši ponudnik po metodi javne dražbe. Ponudniki bodo o kraju in datumu morebitnih pogajanj o višini kupnine obveščeni izključno na elektronski naslov naveden v prijavi.

Odpiranje ponudb bo javno, in sicer dne 10.11.2025 ob 10h uri, v prostorih Mestne občine Nova Gorica, 3.nadstropje, soba 42.

Ponudbo, ki bo prispela po razpisnem roku, to je po 10.11.2025 po 9.uri ali pravočasno, vendar bo nepopolna, se izloči iz postopka in o tem obvesti ponudnika.

## Višina varščine

Ponudniki morajo pred oddajo ponudbe plačati varščino v višini 10 % izklicne cene, to je 139,50 EUR za Sklop 1 in 593,30 EUR za Sklop 2. Varščino je potrebno plačati na TRR Mestne občine Nova Gorica št. 01284-0100014022 z navedbo »Varščina za nakup lesa na panju« najkasneje tri dni pred rokom za oddajo ponudbe. Plačilo varščine je pogoj za udeležbo na prodaji. Potrdilo o vplačani varščini je potrebno priložiti ponudbi.

Uspelemu ponudniku se bo vplačana varščina vštela v kupnino. Ponudnikom, ki ne bodo uspeli na javnem zbiranju ponudb, se plačana varščina brez obresti vrne v roku 30 dni po končanem javnem zbiranju ponudb.

V kolikor ponudnik, ki je uspel na javnem zbiranju ponudb, ne sklene prodajne pogodbe, odstopi od nakupa ali ne plača kupnine, organizator javnega zbiranja ponudb obdrži ponudnikovo vplačano varščino.

## Splošni pogoji

Na javnem zbiranju ponudb lahko sodelujejo pravne osebe ali podjetniki posamezniki, ki so skladno z veljavnimi predpisi registrirani in usposobljeni za opravljanje dejavnosti izvajanja del v gozdovih oziroma lahko v njihovem imenu in za njihov račun ta dela v gozdovih opravi za to dejavnost v skladu z veljavnimi predpisi registrirano in usposobljeno podjetje.

Pri javnem zbiranju ponudb ne morejo sodelovati cenilec in člani komisije ter z njimi povezane osebe. Najugodnejši ponudnik bo moral pred sklenitvijo prodajne pogodbe podati pisno izjavo, da ni povezana oseba v skladu s 7.odst. 50.člena ZSPDSLS-1, ki kot povezane osebe šteje:

* Fizično osebo, ki je s članom komisije javnega zbiranja ponudb ali cenilcem v krvnem sorodstvu v ravni vrsti do kateregakoli kolena v stranski vrsti pa do tretjega kolena in da nisem s članom komisije ali cenilcem v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena ne glede na to, da je zakonska zveza oziroma partnerska zveza prenehala ali ne
* Fizična oseba, ki je s članom komisije ali cenilcem v odnosu skrbništva ali posvojenca oziroma posvojitelja.
* Pravna oseba, v kapitalu katere ima član komisije ali cenilec delež večji od 50 odstotkov.
* Druge osebe s katerimi je glede na znane okoliščine ali na kakršnemkoli pravnem temelju povezan član komisije ali cenilec tako, da bi zaradi te povezave obstajal dvom o njegovi nepristranosti pri opravljanju funkcije člana komisije ali cenilce.

## Posebni pogoji

Vse stroške v zvezi s prodajo (DDV, vsa potrebna dela za izvedbo predmeta javnega zbiranja ponudb, vključno z izgradnjo morebitnih vlak, izvedbo cestne zapore in drugo), plača kupec. Navedeni pogoj bo tudi sestavni del pogodbe. Les bo prodan po načelu videno kupljeno, zato morebitne reklamacije po sklenitvi prodajne pogodbe ne bodo upoštevane. Kupec postane lastnik lesa iz prve točke šele po plačilu celotne kupnine.

## Posebno določilo

Organizator javnega zbiranja ponudb lahko postopek brez kakršnekoli odškodninske odgovornosti ustavi do sklenitve pravnega posla. Ob ustavitvi prodaje se vsem ponudnikom povrne vplačana varščina brez obresti v roku 15 dni. Ponudniki lahko oddajo ponudbo samo za posamezni sklop ali pa za oba sklopa skupaj.

## Ogled lokacij in informacije

Organiziran ogled lokacij sečnje, ki so predmet javnega zbiranja ponudb, ni predviden. Druge informacije v zvezi z javnim zbiranjem ponudb zainteresirani kupci dobijo na elektronskem naslovu: nevenka.vuk@nova-gorica.si.

Številka: 340-3/2025-2 **Mestna občina Nova Gorica**

Datum: 9. 10. 2025 **Samo Turel**

 **Župan**